XII 
loca illa intermedia occupant, quo, cum de specie 
quadam dubius es, illic dubia tua solvere possis. 
Praecipue autem in definienda specie necesse est 
ut non solum ea, quae in notis generalibus sectio- 
nis, ubi speciem quaeris, monui, sed etiam diagno- 
ses varietatum, consulas, multae enim species 
colore picturisque scutelli abdominis et reliqua- 
rum partium corporis variant. | 
Erunt sine dubio qui mirabuntur, me, inter 
characteres distinctivos generum et subgenerum, 
partium oris nullam rationem habuisse.  Omisi 
autem has partes quia haud eo pervenire poteram 
ut eas in omnibus, vel saltem in plurimis, speciebus 
accurate examinarem, quod tamen mihi necesse 
esse videbatur, si legem generalem, de illis par- 
tibus desumtam, proponere vellem. Constat enim, - 
plures species in fabrica oris differre, quae nihilo- 
minus reliquis notis inter se congruunt nec, secun- 
dum regulas systematis naturalis, in duo genera 
separari possunt. Opera entomologi celeberrimi, 
qui conditor erat systematis entomologiae instru- 
mentis cibaris superstructi, hac in re exempla 
exhibent deterrentia, quam temere agunt qui ge- 
nera tota, copiam magnam specierum amplectentia, 
solis partibus oris, in paucis tantum speciebus exa- 
minatis, definire, deinde autem reliquas species, 
partibus oris earum nequidem inspectis, ne dicam 
